## La secretària autonòmica d’Universitats assenyala que s’està treballant per a situar les ensenyances artístiques de dansa i art dramàtic de la Comunitat Valenciana en unes instal·lacions “definitives, dignes i segures”

*** Esther Gómez ha visitat les noves aules provisionals i s’ha compromés a reunir-se a final de mes amb la comunitat educativa
* “Des de Conselleria es vol donar el prestigi que es mereix a les ensenyances artístiques de la Comunitat Valenciana”, ha afirmat la secretària autonòmica**

La secretària autonòmica d’Universitats, Esther Gómez; ha assenyalat que des de la Conselleria d’Educació, Cultura, Universitats i Ocupació fa mesos que estan fent gestions per a oferir una instal·lació “definitiva i digna” per a l’alumnat del Conservatori Professional de Dansa, el Conservatori Superior de Dansa i l’Escola Superior d’Art Dramàtic de València.

Esther Gómez juntament amb el director general d’Infraestructures Educatives, José María Larena, i la directora de l’Institut Superior d’Ensenyances Artístiques (ISEACV), Francisca Blanch, han visitat este dilluns quatre noves aules provisionals, que s’han substituït per l’estat de deterioració en què es trobaven, i que es posen ja en marxa.

Durant la visita, la secretària autonòmica d’Universitats ha atés les reivindicacions dels estudiants i s’ha compromés a mantindre una reunió a final de mes amb representants estudiantils juntament amb l’equip directiu i els professors.

Esther Gómez ha indicat que “s’està treballant per a donar una solució definitiva a estos tres centres que fa molts anys que reivindiquen unes instal·lacions dignes. De moment este Consell ha invertit ja prop d’un milió d’euros perquè de manera provisional estes ensenyances puguen desenrotllar-se amb normalitat”.

En este sentit, Gómez ha indicat que “l’equip actual d’Universitats, des de l’inici de la seua gestió, s’ha preocupat per buscar una solució a este assumpte, i per això fa mesos ja es van iniciar les converses oportunes per a donar el prestigi que es mereix a les ensenyances artístiques de la Comunitat Valenciana”.

La previsió de la Conselleria d’Educació és que a finals d’octubre estiguen en funcionament altres sis aules provisionals.

Fecha: 07/10/2024